Un bărbat s-a vaccinat cu peste 200 de doze de vaccin anti-covid
Un bărbat german s-a vaccinat cu peste 200 de doze de vaccin anti-covid în mod deliberat.
Un bărbat s-a vaccinat cu peste 200 de doze de vaccin anti-covid. Sursă foto: Pixabay.com
Un bărbat german s-a vaccinat cu 217 doze de vaccin anti-covid în mod deliberat și nu a dezvoltat niciun efect secundar, potrivit cercetătorilor care au studiat cazul acestui pacient, care este probabil "cel mai vaccinat" om din istorie, informează AFP.
Sistemul imunitar al germanului în vârstă de 62 de ani din Magdeburg, în centrul Germaniei - a cărui identitate nu a fost dezvăluită - funcţionează, de asemenea, perfect, au observat oamenii de ştiinţă de la Universitatea Friedrich-Alexander din oraşele Erlangen şi Nurnberg într-un studiu publicat luni în revista medicală britanică The Lancet Infectious Diseases, scrie Agerpres.ro.
În 2022, presa germană a relatat cazul unui bărbat în vârstă de 60 de ani din Magdeburg, suspectat că a primit aproape 90 de vaccinuri anti-COVID-19 pentru a colecta certificatele aferente şi a le vinde apoi unor clienţi reticenţi faţă de vaccinarea împotriva noului coronavirus. O anchetă judiciară a fost deschisă împotriva acestui bărbat pentru acuzaţii de fraudă, dar până în prezent nu a fost luată nicio măsură penală, potrivit autorilor studiului.
Parchetul german a adunat dovezi privind 130 de vaccinări realizate pe parcursul a nouă luni, dar persoana în cauză a susţinut că a primit de fapt 217 injecţii cu opt vaccinuri anti-COVID-19 diferite, inclusiv cu toate versiunile de seruri cu ARN mesager, într-o perioadă de 29 de luni. Atunci când a fost contactat de oamenii de ştiinţă, curioşi în legătură cu această rară "hipervaccinare", bărbatul s-a arătat "foarte interesat" de ideea de a-i lămuri prin analize de sânge şi de salivă, a explicat într-un comunicat de presă Kilian Schober, virusolog la Universitatea din Erlangen-Nürnberg şi coautor al studiului.
Bărbatul nu a fost niciodată testat pozitiv cu Covid-19
Cu toate acestea, autorii studiului subliniază că nu sunt de acord cu hipervaccinarea şi îndeamnă ca acest caz singular să nu fie extrapolat. Caitjan Gainty, o specialistă în istoria vaccinurilor de la Universitatea King's College din Londra, care nu a participat la realizarea studiului, a declarat pentru AFP că "nu a auzit niciodată despre cineva care să fi primit mai multe vaccinuri decât acest bărbat". Spyros Lytras, un virusolog de la Universitatea din Tokyo, a declarat la rândul său că "germanul este cu siguranţă cea mai vaccinată persoană raportată până în prezent" şi că un astfel de caz nu se va repeta "prea curând".
CITEȘTE ȘI: